Павел Матеев
Не и днес

chitanka.info

Понеже не те виждам от много дълго време,

ти реши, че искам да те видя, не и днес?

Защо не поиска в сърцето си да ме приемеш,

защо не опита чувствата ми ти да разбереш?

Понеже не говорим от много дълго време,

ти реши, че искам да те чуя, не и днес?

Защо не искаш думите ми ти да възприемеш,

защо със друг си, а мен безпокоиш нощес?

Понеже не те прегръщам от много дълго време,

ти реши, че искам да те прегърна, не и днес?

Защо ти пожела дори душата ми да вземеш,

защо получи всичко, а друг реши да избереш?

Понеже не те целувам от много дълго време,

ти реши, че искам да те целуна, не и днес?

Защо не признаеш, че целувките ми с тебе,

не от любов били са, а от скрития ти интерес?

Понеже не те желая от много дълго време,

ти реши, че искам да съм с тебе, не и днес?

Не бих мечтал да бъдеш пак ти мое бреме.

Не искам повече да бъда с теб, най-вече днес!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.